ประกาศจังหวัดแพร่ประกาศจังหวัดแพร่เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุ หรือวัตถุอื่นใดที่คล้ายคลึงกับพลุขึ้นไปสู่อากาศ เพื่อเป็นการแก้ไขปัญหาความเดือนร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชนและประชาชนจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดแพร่โดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุดังนี้๑.พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกับพลุขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้ หรือได้รับการยกเว้นตามประกาศนี้๓.กำหนดระยะเวลาในการจุดและปล่อย๓.๑ให้กระทำได้ในงานพิธีจุดเทียนชัยถวายพระพรเพื่อเป็นการเทิดพระเกียรติสถาบันพระมหากษัตริย์และพระบรมวงศานุวงศ์๓.๒ให้กระทำได้ในวันลอยกระทง ซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๑๘.๐๐ นาฬิกา ถึงเวลา ๒๑.๐๐ นาฬิกา๓.๓ให้กระทำได้ในช่วงเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยให้จุดและปล่อยในช่วงเวลา ๑๘.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคม ของทุกปี๓.๔ให้กระทำได้ในงานพระราชทานเพลิงพระศพ งานพระราชทานเพลิงศพ หรืองานฌาปนกิจศพ แล้วแต่กรณี๔.ชนิด ขนาด และจำนวน๔.๑ห้ามจุดพลุที่มีขนาดเส้นผ่าศูนย์กลางของท่อเกิน ๕ นิ้ว๔.๒จำนวนพลุไม่เกิน ๑,๐๐๐ ลูก ต่อการอนุญาต ๑ งาน๕.สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุขึ้นไปสู่อากาศ๕.๑สถานที่จุดและปล่อยพลุให้กระทำได้ในสถานที่ที่มีความปลอดภัยในชีวิตและทรัพย์สินของประชาชนและตามที่นายอำเภอแห่งท้องที่พิจารณาอนุญาต๕.๒สถานที่จุดและปล่อยพลุต้องไม่อยู่บริเวณใกล้เคียงกับสนามบิน สถานีบริการน้ำมัน คลังน้ำมันคลังวัตถุระเบิด สถานีบริการแก็ส หรือโรงพยาบาล ใน ระยะ ๕๐๐ เมตร๕.๓ให้นายอำเภอแห่งท้องที่ที่อนุญาตให้มีการจุดและปล่อยหรือการกระทำอย่างใดเพื่อให้พลุ หรือวัตถุอื่นใดที่คล้ายคลึงกับพลุขึ้นไปสู่อากาศแจ้งให้ท่าอากาศยานแพร่ทราบข้อมูลเกี่ยวกับการจุดและปล่อยชื่อหรือหน่วยงานผู้ขออนุญาต เหตุผลการจุดและปล่อย สถานที่ พิกัด จำนวน ความสูงรัศมี วันเวลาเริ่มต้น และสิ้นสุด และชื่อผู้ประสานงานอย่างน้อย ๒ คนที่สามารถติดต่อสื่อสารกับท่าอากาศยานแพร่ ได้ตลอดเวลาการจุดและปล่อยล่วงหน้าอย่างน้อย ๗ วัน ก่อนการจุดและปล่อยจริง๕.๔ให้ผู้ได้รับอนุญาตฯ จัดให้มีผู้ประสานงาน อย่างน้อย ๒ คนเพื่อทำหน้าที่ในการประสานงานกับท่าอากาศยานแพร่แจ้งการจุดและปล่อยในวันที่ได้รับอนุญาต และให้เฝ้าติดตามการติดต่อจากท่าอากาศยานแพร่ตลอดเวลาที่จุดและปล่อยพร้อมทั้งแจ้งเมื่อเสร็จสิ้นการจุดและปล่อย๖.มาตรการในการป้องกันมิให้มีการเล่นการพนัน- งดเล่นการพนันทุกกรณี๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๗.๒พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (แบบ ป. ๒) หรือได้รับอนุญาตให้ทำหรือค้าซึ่งดอกไม้เพลิง (แบบ ป. ๕)๘.ผู้ใดกระทำการฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๑๐.[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๕พฤษภาคม พ.ศ. ๒๕๖๐วัฒนา พุฒิชาติผู้ว่าราชการจังหวัดแพร่ภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๕ ง/หน้า ๓๔/๓ กรกฎาคม ๒๕๖๐